gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl de en sv fr de de gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Xunta teme a contestación social a unha segunda planta de Sogama no sur
Sábado, 24 de setembro de 2022
Non haberá decisíón antes da primavera
O aforro no transporte do lixo e a saturación do complexo de Cerceda aconsellan a descentralización.
Redacción - 09:25 24/01/2010
Tags: plan residuos tratamento
Os gobernos Fraga, o bipartito e agora o de Núñez Feijoo enfróntanse a un sempiterno problema: que facer cun sistema de tratamento do lixo que está totalmente saturado e se revela como pouco eficiente? O modelo centralizado en Cerceda, municipio ao que chega o lixo de todo o país, leva anos facendo augas. Se Sogama xestiona 900 mil toneladas de lixo, a planta cercedense só ten capacidade para facerlle fronte, no mellor dos casos, a 500 mil. Unha boa parte dos residuos sobrantes van parar directamente ao polémico vertedoiro da Areosa dende hai case unha década.
O Goberno xa deixou claro que non pensa prescindir da incineración de residuos. Os colectivos ecoloxistas exixen unha progresiva diminución desta (até a súa eliminación en 2017) e a construción de plantas comarcais de compostaxe. Mais a aposta da Xunta é clara: ou se amplía a capaciade da planta de Cerceda ou se constrúe unha nova no sur que trate o lixo que se xera en Ourense e Pontevedra.
A Consellaría de Medio Ambiente tiña anunciado que tomaría unha decisión antes de que rematase o ano. Esta mesma semana o conselleiro Agustín Hernández recoñecía que o Goberno non revelará a elección antes do verán. Porén, como se tratase de sondear á opinión pública, falaba de que no sur do país había “un centro de gravidade” na xeración de residuos, en referencia á área metropolitana de Vigo.
Temor á reacción social
Un dos temores da creación de novas plantas de tratamento de residuos é a contestación social que poden ter. Eis o principal atranco que ten a Xunta á hora de decidir un municipio do sur do país. A prol dunha decisión deste tipo sería o importante aforro de transporte. No seu día o Consello de Contas advertiu que a centralización actual no tratamento de residuos era antieconómico e incluso antiecolóxico, xa que as directrices recomendan unha xestión de proximidade.
A segunda opción sería a ampliación da planta de Cerceda, coa instalación de novas caldeiras para incinerar os residuos. O propio alcalde, Xosé García Liñares, defende esta opción ao estimala a “máis lóxica”. Na súa báscula prioriza os investimentos e novos empregos asociados a este proxecto.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Na actualidade Cerceda centraliza o tratamento de residuos
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto